Tantárgy: Történelem

Osztály: 6. évfolyam

Időtartam: 90 perc

Feldolgozott anyag: Az aranyforint atyja, I. Károly

Szitakötő: Szvetelszky Zsuzsanna: A világ legnagyobb és legnehezebb pénze. 2018.09.11

1. Ismétlés:   
   Csoportalkotás – minden tanuló kap egy cetlit, melyen egy adott kor leírása van. Miután megfejtette, melyik kort kapta, meg kell találnia a hozzá illő képet. Az azonos korban élő tanulók alkotnak egy csoportot.  
   A képek:

Őskor –



Ókor-



Középkor-



Csoportmunka – a megadott kifejezések, nevek és évszámok segítségével mondjanak el minél többet a tanultakról: *kiskirályok, kapuadó, harmincadvám, kincstár, pénzverés joga, bányabér, árumegállító jog, I. Károly, Csák Máté, Zách Felicián, 1308, 1301, 1335, Visegrád, Bécs, Rozgony, Körmöcbánya, Selmecbánya, Besztercebánya, pénzgazdálkodás, adó, politika, törvény, királyság, kultúra.*

2. Pénzgazdálkodás

Középkori fizetőeszközök  
A világ legnagyobb és legnehezebb pénze c. cikk elolvasása  
A cikk tartalmának megbeszélése  
A forint története, a középkori aranyforint bemutatása

3. A mai pénzgazdálkodás összehasonlítása a történelmi mintákkal, előnyök, hátrányok keresése

A mai pénzgazdálkodás lehetőségeit és veszélyeit tárgyaljuk a középkori minta tükrében  
Miben változott a pénzgazdálkodás? Miben hasonlít a középkori mintához? Milyen előnyei vannak a középkori pénzgazdálkodásnak a modernnel szemben, illetve milyen lehetőségeink vannak nekünk, a középkori emberekkel szemben?

4. Feladat: Milyen lenne a világ fizetőeszköz nélkül? – kreatív munka csoportban, felkészülés a vitára

5. A feladatmegoldások meghallgatása, vita

6. Értékelés: Minden csoporttagnak a mellette helyet foglaló tagot kell értékelnie és még azon kívül egyet.

7. Tanári értékelés, majd az óra zárása